Любопитно :: Канадски пънкари пуснаха плоча със същото заглавие като най-новия албум на Бионсе :: Monitor.bg
15:16 19 Септември 2017 812 Видяно 0 Споделяния Коментари
Бионсе опитва силите си в различни музикални жанрове, но феновете й бяха изненадани от изпълнения на китара и викове във винилова плоча, озаглавена "Lemonade", както най-новия албум на певицата, предаде Франс прес. Оказа се, че дискът е записан от канадска пънк група.
Четиричленната банда Зи И Екс, записала песните "Child Sodier" и "Burn the Flag", пусна във Фейсбук видео, което показва жълта винилова плоча с названието "Lemonade". От звукозаписната компания "Кълъмбия рекърдс" признаха, че е допусната досадна грешка при производството на диска в Германия. Компанията уточни, че не става въпрос за творческо решение.
"Бионсе и Зи И Екс не знаеха за производствената грешка, нито са отговорни за нея", се казва в комюнике на "Кълъмбия рекърдс".
Въпросната грешка е допусната при производството на малък брой плочи, предназначени за европейския пазар.
15:16 19 Септември 2017
15:17 19 Септември 2017